Bagdadbanen

Bagdadbanen, også kjent som Berlin-Bagdad-banen (tyrkisk: Bağdat Demiryolu, tysk: Bagdadbahn, arabisk: سكة حديد بغداد; fransk: Chemin de Fer Impérial Ottoman de Bagdad), er en jernbanelinje som ble bygget fra 1903 til 1940 for forbinde Berlin via Istanbul med (daværende) osmanske by Bagdad (i nåværende Irak) ettersom tyskerne ønsket å etablere en havn i Persiabukten.McMurray (2001): Distant Ties: Germany, the Ottoman Empire, and the Construction of the Baghdad Railway, s. 2. Strekningen var på rundt 1600 km gjennom dagens Tyrkia, Syria og Irak og knyttet jernbanelinjen med en bro over Bosporos, og således knyttet Asia til Europa.

Om man regner med sidespor i Syria og Irak, blir strekningen 3205 km. Den var et mesterstykke av ingeniørkunst for sin tid, og ble finansiert av tyske interesser med Deutsche Bank i spissen. Det praktiske bankarbeidet ble gjort av banksjefen Arthur von Gwinner. Politisk var keiser Wilhelm II opptatt av prosjektet; det ble sett på som en mulighet til å gjøre Tyskland uavhengig av USA med hensyn til leveranser av olje.

Fullførelsen av prosjektet tok flere tiår, og ved utbruddet av første verdenskrig var jernbanen fortsatt 960 km unna dets mål. Den siste strekningen til Bagdad ble bygget på slutten av 1930-tallet og det første toget som reiste mellom Istanbul og Bagdad var i 1940. Jernbanelinjen ble en kilde til internasjonal strid i løpet av årene umiddelbart før den første verdenskrig.Bi̇lgi̇n, Mustafa Sıtkı: «The Construction of the Baghdad Railway and its Impact on Anglo-Turkish Relations, 1902–1913»  (PDF).<ref> Reed, Jeff (2016): «Following The Tracks To War – Britain, Germany & The Berlin-Baghdad Railway», Oilpro. Arkivert fra originalen den 18. mars 2017.</ref> Selv om det har blitt argumentert at striden ble løst i 1914 før krigen brøt ut, har det også blitt rettet argumenter at denne jernbanen var en ledende årsak til krigen. Jastrow (1917): The War and the Bagdad Railway

Agatha Christie reiste med Bagdadbanen i 1928 og 1930. Det ble grunnlaget for hennes bok Mordet på Orientekspressen.

 Strekning 
Bagdadbanen er en fortsettelse av jernbanen fra Istanbul til Konya og går over Adana, Aleppo og Mosul til Bagdad. Senere ble den forlenget til Basra ved Persiabukten.

 Referanser 

 Litteratur 
 Chéradame, André (1911): The Baghdad Railway. London: Central Asian Society. OCLC 52087046
 Corrigan, H.S.W. (April 1967): «German-Turkish Relations and the Outbreak of War in 1914: A Re-Assessment», Past and Present. 36. s. 144–152.
 Earle, Edward Meade ([1923] 1966): Turkey, The Great Powers, and the Bagdad Railway, opptrykk, Russel and Russel 
 Jastrow, Morris, Jr. (1917): The War and the Bagdad Railway, ISBN 1-4021-6786-5
 McMurray, Jonathan S. (2001): Distant Ties: Germany, the Ottoman Empire, and the Construction of the Baghdad Railway. Westport, CT. ISBN 0-275-97063-9.
 Pohl, Manfred; Lodemann, Jürgen (1988): Die Bagdadbahn. Geschichte und Gegenwart einer berühmten Eisenbahnlinie, Mainz, ISBN 3-7758-1189-3

 Eksterne lenker 

 Baghdad railway, Trains of Turkey''

Kategori:Jernbanestrekninger
Kategori:Jernbane i Tyrkia
Kategori:Jernbane i Syria
Kategori:Transport i Irak
Kategori:Jernbane i Asia
Kategori:Transportbyggverk i Tyrkia
Kategori:Byggverk i Syria
Kategori:Byggverk i Irak